NaiveNeuron/SloPal huggingface dataset:
M. Záhumenský, poslanec: (2007-10-24):
Ja som si dal námahu a konzultoval som s mnohými prednostami pozemkových úradov, čo táto novela zákona im prinesie, a všetci ju vítajú a hovoria, zrýchli to, zjednoduší a zrýchli to pozemkové úpravy, lebo sú pomalé a komplikované vďaka takej legislatíve, ako v súčasnosti platí. Paragraf 15, ktorý hovorí o náhradných pozemkoch, významne skomplikoval pozemkové úpravy a následne komasáciu a konečnú úpravu, ktorú skutočne treba prechodne vyriešiť, a myslím si, že to riešenie, ktoré predkladá ministerstvo pôdohospodárstva, je správne. Jednu poznámku k štátnemu hydromelioračnému podniku. Za tvojho pôsobenia vo funkcii dotácie, ktoré boli vynakladané na štátny hydromelioračný podnik alebo ktorý rozdeľoval prevádzkovateľom závlah, tak sa všetky peniaze minuli pre tých prevádzkovateľov závlah, ktorí nedodali ani jeden kubík vody na závlahy. Všetci tí, ktorí... (Prerušenie vystúpenia časomierou.)
Grendel, Gábor, podpredseda NR SR (2021-09-29):
Vážené panie poslankyne, vážení páni poslanci, otváram druhý rokovací deň 43. schôdze Národnej rady Slovenskej republiky. Na dnešnom rokovacom dni o ospravedlnenie požiadali pani poslankyňa Hajšelová, páni poslanci Cmorej, Ferenčák, Habánik, Zajačik a na zahraničnej pracovnej ceste je pani poslankyňa Jana Vaľová a poslanci Patrick Linhart a Igor Kašper. Pokračujeme v prerušenej rozprave o návrhu skupiny poslancov na prijatie uznesenia Národnej rady k vážnym sociálnym dopadom výrazného rastu cien elektriny, plynu a tepla, tlač 687. Prosím navrhovateľa, aby zaujal miesto určené pre navrhovateľov, a spravodajkyňu z výboru pre hospodárske záležitosti pani poslankyňu Magdalénu Sulanovú, aby zaujala miesto určené pre spravodajcov. Do rozpravy sú ešte písomne prihlásení dvaja poslanci: pán poslanec Takáč a pán poslanec Pellegrini. Prosím teraz pána poslanca Takáča, aby predniesol svoj prejav, nech sa páči. (Pokračovanie rokovania o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k vážnym sociálnym dopadom výrazného rastu cien elektriny, plynu a tepla pre slovenské domácnosti a malé a stredné podniky v roku 2022 a k ohrozeniu finančných záujmov Slovenskej republiky v súvislosti s otvorením prevádzky medzinárodného plynovodu Nord Stream 2 , tlač 687.)
Paška, Pavol, predseda NR SR (2013-05-29):
Hlasujeme. (Hlasovanie.) 140 prítomných, 98 bolo za, 42 sa zdržalo. Návrh uznesenia sme schválili. Pán poslanec Fedor uvedie hlasovanie o uznesení k správe Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za rok 2012 . Je to tlač 451. Nech sa páči.
Kozelová, Monika, poslankyňa NR SR (2021-10-20):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kollár, Boris, predseda NR SR (2020-09-17):
Prosím, prezentujme sa a hlasujeme. (Hlasovanie.) Prítomných 138 poslancov, za 98, proti žiadny, zdržali sa 39 poslanci, nehlasoval 1. Uvedený návrh sme schválili.
Hrušovský, Pavol, podpredseda NR SR (2010-08-05):
S faktickými poznámkami na vystúpenie pána ministra sa prihlásili piati poslanci, pán poslanec Ondruš ako posledný. Pán poslanec Muňko, nech sa páči.
Zmajkovičová, Renáta, podpredsedníčka NR SR (2013-06-19):
Pán poslanec Chren.
Číž, Miroslav, podpredseda NR SR (2015-10-30):
Pán poslanec Zajac.
Čekovský, Kristián, poslanec NR SR (2021-10-20):
Ďakujem. Pripomínam členom výboru pre kultúru a médiá, že o 12.05 hod. sa stretneme v rokovacej miestnosti výboru, č. 32. Ďakujem pekne.
P. Paška, predseda NR SR: (2008-09-12):
Takže, dámy a páni, keď dovolíte, dokončíme dnešné rokovanie, vyhlasujem rozpravu za skončenú. Ešte sa spýtam pána navrhovateľa, či sa chce vyjadriť? Nie. Pán spravodajca, chcete sa vyjadriť? Nie. Takže prerušujem rokovanie o tomto bode programu. A prerušujem rokovanie 27. schôdze. Ešte o chvíľočku strpenia vás chcem poprosiť, dámy a páni, poviem len inštrukcie. Čakajú nás tri dni voľna. Želám, samozrejme, ich príjemné strávenie. Ale chcem informovať, že začneme v utorok 16. 9. o 9.00 hodine ráno, tak ako ide schválený program. Budeme pokračovať. Chcem len upozorniť, že vzhľadom na to, že pán poslanec Gabura, ktorý je predkladateľom bodov 51 a 52, zo zdravotných dôvodov je ospravedlnený na doobeda, jeho body budeme prerokovávať až poobede. O 10.00 hodine v utorok zvolávam krátke poslanecké grémium, aby sme prešli všetky detaily toho nášho sviatočného významného dňa, ktorým je 16. september, aby sme aj dokončili naše názory alebo našu debatu o vyhlásení k 160. výročiu. O 11.00 hodine budeme potom hlasovať o prerokovaných bodoch. A poobede o 14.00 hodine vystúpi, tak ako sme to schválili, pán minister zahraničných vecí Ján Kubiš s informáciou o situácii v Gruzínsku. Na základe dohody z poslaneckého grémia bude nasledovať návrh vyhlásenia, ktorý predložili do parlamentu páni poslanci Palko a Minárik. K týmto dvom bodom bude zlúčená rozprava. A potom prerokujeme body pána poslanca Gaburu. A o 16.00 hodine budeme pokračovať, tak ako sme to schválili, druhým čítaním v skrátenom legislatívnom konaní o vládnom návrhu zákona o cenách. Takže ďakujem pekne za pozornosť, želám pekný predĺžený víkend a teším sa na stretnutie 16. 9., ako aj na pripomenutie si 160. výročia prvej Slovenskej národnej rady. Dovidenia. (Prerušenie rokovania o 12.05 hodine.)
Jánoš, Vladimír, poslanec NR SR (2012-05-03):
Ďakujem pekne za slovo, pani podpredsedníčka. Pán Matovič, uisťujem vás, že neignorujeme vás, pretože aj to, že na vás reagujeme, je určitý obrat, ale ja musím úplne otvorene povedať, že kvitujem váš obrat v rétorike aj v tomto prejave, ktorý si myslím, že bol kultivovaný a vyvážený, snáď možno len niektoré nezrovnalosti, ktoré by som rád podotkol a možno dal na pravú mieru. Ak ste hovorili, že premiér v minulosti konštatoval a spomínal, že bude konať do dvoch, troch minút, tak určite to obdobie rokov 2006 – 2010 o tom aj svedčí, pretože ak sa nemýlim, odvolal niekoľkých ministrov svojej vlády, čo sa nedá povedať o vláde Ivety Radičovej v rokoch 2010 – 2012, kedy boli aj omnoho väčšie prešľapy, spomeňme daňový systém, ktorý totálne skolaboval v Slovenskej republike a nedošlo k odvolaniu ministra financií, ktorý bol priamo za túto vec zodpovedný. Tak snáď len toto som považoval dať na pravú mieru a aby nedošlo k nejakým nezrovnalostiam, ale ešte raz kvitujem ten obrat vo vašej rétorike. Ďakujem pekne za slovo.
V. Veteška, podpredseda NR SR: (2005-05-25):
Teraz vystúpi pán poslanec Čaplovič.
Blanár, Juraj, podpredseda NR SR (2020-12-09):
Pán poslanec Marián Saloň, s faktickou poznámkou.
Bugár, Béla, podpredseda NR SR (2018-12-13):
Prezentujme sa a hlasujme. (Hlasovanie.) Prítomných 136, za 23, proti 69, zdržalo sa 44 poslancov. Tieto pripomienky neboli schválené. Ďalej. Pán poslanec, ešte máme o čom hlasovať alebo môžem otvoriť rozpravu v treťom čítaní?
Laššáková, Jana, podpredsedníčka NR SR (2014-05-29):
Pán poslanec, chcete položiť doplňujúcu otázku? Áno, nech sa páči, máte na to dve minúty.
Abrhan, Pavol, poslanec NR SR (2015-10-30):
Ďakujem pekne. Pán predseda vlády, nuž nie je veľkým hrdinstvom prísť, povedať stanovisko a zutekať. Ani si nevypočuť, ani si nevypočuť reakcie. Už druhýkrát pri odvolávaní spomínate nejaký návrh na vaše odvolanie, musím povedať, že ja som o takom niečom nepočul, ale možnože medzi poslancami SMER-u sa niečo také šíri, lebo nedokážu obhajovať to, čo pán Čislák robí vo svojom rezorte a s nemocnicami. Hovorili ste, že pán Čislák má vašu plnú podporu. Nuž tak týmto návrhom vás chceme uchrániť, aby ste sa nemuseli, aby ste nemuseli suplovať ministra zdravotníctva vtedy, keď nevie urobiť poriadok so Všeobecnou zdravotnou poisťovňou a s pánom Faraiom, a naňho tlačiť, aby si tam urobil poriadok, aby ste nemuseli cestovať po nemocniciach, tak ako ste išli do Žiliny, aby ste tam mali človeka, ktorý dokáže riešiť problémy v zdravotníctve. Povedali ste, že KDH je zodpovedné za situáciu v zdravotníctve. Že sa nehanbíte toto povedať po štyroch rokoch vlády jednej strany?! Z posledných 10 rokov ste boli 8 rokov predsedom vlády a vy hovoríte, že tu niekto je zodpovedný za situáciu v zdravotníctve – kto iný, ak nie vy?! Vy ste povedali, že s ničím sme neprišli. Čo to je za prístup, my sme mali prísť, keď sme v opozícii? Vy máte 83 poslancov. A jediné, čo ste prišli: jedna zdravotná poisťovňa – kde je? Nová nemocnica – kde je? Elektronické zdravotníctvo – kde je? Nič ste neurobili a vy vyčítate opozícii, že nič v zdravotníctve neurobila? Môžete sa hanbiť! (Potlesk.) A prvé, čo by som urobil na vašom mieste, pán minister, nešíril by som tuná všelijaké, všelijaké klamstvá, ale jednoducho by som ako chlap vstal a povedal by som: „Nech sa páči, stolička je voľná, nech tú stoličku zaujme ten, kto dokáže zdravotníctvo dať do poriadku.“ Posledná poznámka (reakcie z pléna), posledná poznámka, termín schôdze, ak my šírime zlo, vy šírite klamstvo a používate... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2017-10-18):
Pani poslankyňa Remišová.
Šimečka, Michal, podpredseda NR SR (2024-05-14):
Poprosím zastaviť čas a poprosím aj všetkých, ktorí sa nechcú zúčastňovať tejto rozpravy, aby buď išli inam, alebo boli trochu tichšie. Ďakujem pekne.
Laššáková, Jana, podpredsedníčka NR SR (2014-11-25):
Pani poslankyňa Vášáryová.
Kočiš, Eduard, poslanec NR SR (2021-03-30):
Ďakujem pekne za slovo, pán predsedajúci. Pán kolega Kazda, naozaj s vaším vystúpením sa dá len súhlasiť, pretože ste pomenoval veci pravým menom, a veľmi pekne ďakujem, pretože reálny stav je taký, ako ste naozaj povedal. Uhlíková neutralita Európy v roku 2040 – nereálne, utópia. To si všetci musíme zhodnotiť, pretože je to holý fakt. Zmena klímy je veľkým problémom, ale tak malá krajina, ako je Slovenská republika, to nemôže nielen ovplyvniť a zmeniť už vôbec nie. Neexistujúci defini... definičný pojem ako klimatická núdza, naozaj nikto to nevie pomenovať. Sú to len nejaké frázy, vzletné frázy, ktoré naozaj nemajú pojem, nemajú zmysel. Je to neexistujúci, nepochopiteľný, neuchopiteľný, žiadny, nie empiricky podložený fakt. To, čo tuná vlastne chceme podporiť, to, čo chceme zmeniť v rámci globálnych problémov, to sa naozaj týka celosvetovej klímy, celosvetového horizontu, Slovenská republika, maličká krajina v strede Európy naozaj to nemôže ovplyvniť. V žiadnom prípade. To, čo tu už spomínal kolega Suja, áno, Progresívne Slovensko, nazvem to ekologickými bláznami typu Hojsíka a Wiezika, proste bludy na bludy z každej svetovej strany. Spomínal ste presun výroby ekonomík do krajín, ktoré sa stanú úplne konkurencieneschopné pre krajiny strednej, východnej, možno aj západnej Európy. Čiže všetka ekonomika, všetka výrobná sila sa presunie do tých krajín, kde tieto kvóty sú mizivé, malé, možno žiadne. Veľmi dobre spomenutá ekologická aktivistka Greta Thunberg, to nie je ekologická aktivistka, to je blázon. A tento blázon je naozaj stelesnením toho, čo ja považujem za ekologický terorizmus. Ďakujem pekne.
Lehotský, Tomáš, poslanec NR SR (2023-06-20):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Danko, Andrej, predseda NR SR (2017-05-16):
Pani poslankyňa má reakciu na faktické, nech sa páči.
Panáček, Milan, poslanec NR SR (2013-02-05):
Prosím, pán predsedajúci, dajte hlasovať o návrhu Mandátového a imunitného výboru Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov, tlač 233, ako o celku s odporúčaním gestorského výboru schváliť.
Bittó Cigániková, Jana, poslankyňa NR SR (2021-11-09):
Vlaďka, mám veľmi rada tvoju kultivovanosť a ten tvoj kultivovaný prejav, ktorý ti úprimne závidím, aj v témach, ktoré viem, že tebou hýbu a sú pre teba dôležité. Naozaj si hovorila, úplne to bolo vidieť, že úprimne, zo srdca, z duše, že ti na tom záleží a žiadala si alebo teda dávala si predkladateľom otázky, prečo nepomáhajú už narodeným deťom. Prečo nepomáhajú tým ženám. A jedno to malo všetky tie tvoje otázky a prosby, apely spoločné, no všetko, čo ty chceš, všetko to chce toleranciu. Vieš? A kolegovia tej tolerancie v sebe moc nemajú. Oni chcú naozaj, aby sa narodilo viac detí, ale zariadiť to vedia len príkazom alebo zákazom. Ale zlepšením podmienok to už je ťažšia robota na dlhšie a chce to toleranciu nejakej inakosti, prispôsobenia sa možno niekomu, kto nevidí svet rovnakými očami. Takže tu je problém a myslím si, že naozaj akože neočakávaj, že tu sa priblížime niekedy, jednoducho oni to vždy robili a budú to robiť len týmto spôsobom a na nás je, aby sme navrhovali zákony, ktoré zvýšia životný štandard žien, bezpečnosť, že ľudia, ktorí sú akýmkoľvek spôsobom iní, ale nikomu neublížili, že sa budú v tejto spoločnosti cítiť lepšie, lebo máš presne pravdu, aj to sú deti, ktoré sú narodené. To nestačí, starať sa o deti iba kým sa narodia a potom možno maximálne rok po a potom už ich mať za nepriateľov len preto, lebo nepatria do tej mojej dogmy. A čo sa týka toho návrhu, ktorý si dávala, čo sa týka detí, aby pri nich mohli byť rodičia. Je smiešne, keď tu kolegovia rozprávajú, že to nebolo vykonzultované, predpokladám, že to vysvetlíš, bolo to dokonca povolené, ja osobne som štvrť Slovenska prešla s nemocnicami a mali sme konkrétne návrhy, aby to bolo aj realizovateľné, jednak delenie podľa veku, jednak riešenie tých postelí, či tam má stolička, ako to má byť spoplatnené, s niekoľkými riaditeľmi sme to mali vydiskutované. Takže je smutné, keď niekto, kto to z lavice vie iba zakazovať a prikazovať... (Prerušenie vystúpenia časomerom.)
Košútová, Magda, poslankyňa NR SR (2015-11-11):
Ďakujem pekne za slovo. Vážené kolegyne, kolegovia, vážený pán minister, Národná rada Slovenskej republiky uznesením č. 1941 z 23. septembra 2015 pridelila vládny návrh zákona týmto výborom: Ústavnoprávnemu výboru Národnej rady a výboru pre pôdohospodárstvo a životné prostredie. Za gestorský výbor určila Výbor Národnej rady pre pôdohospodárstvo a životné prostredie. Výbory Národnej rady prerokovali predmetný vládny návrh zákona v určenej lehote. Poslanci Národnej rady, ktorí nie sú členmi výborov, neoznámili v určenej lehote gestorskému výboru žiadne stanovisko. Výbory Národnej rady, ktorým bol vládny návrh zákona pridelený, zaujali k nemu nasledovné stanoviská. Ústavnoprávny výbor súhlasil s ním a odporučil ho schváliť s pripomienkami. Výbor pre pôdohospodárstvo a životné prostredie súhlasil s ním a odporučil ho schváliť s pripomienkami. Gestorský výbor odporúča hlasovať o bodoch spoločnej správy takto, o bodoch 1 až 44 hlasovať spoločne s návrhom gestorského výboru uvedené body schváliť. Gestorský výbor na základe stanovísk výborov odporúča Národnej rade schváliť tento návrh zákona s pripomienkami. Spoločná správa výborov bola prerokovaná a schválená uznesením Výboru Národnej rady pre pôdohospodárstvo a životné prostredie č. 397 z 10. novembra 2015. V citovanom uznesení ma tento výbor poveril predložiť spoločnú správu a splnomocnil ma podávať návrhy podľa zákona o rokovacom poriadku. Skončila som, pán predseda, otvorte rozpravu, do ktorej sa hlásim ako prvá.
Farkašovský, Karol, poslanec NR SR (2024-05-22):
Ďakujem. Pani kolegyňa Jurík, som rád, že ste otvorili tému aktu slobody médií. Vítame, že sa Európska únia zaoberá médiami a ich slobodou, ale rovnako by sme srdečne privítali aj to, keby sa Európska únia zaoberala nielen slobodou médií, čo je zrejme veľmi chrumkavé a ľúbivé, ale keby sa mohla zaoberať aj zodpovednosťou novinárov. Rovnakú pozornosť sústrediť nielen na slobodu, ale aj na zodpovednosť novinárov. Čiže ruka v ruke sloboda a zodpovednosť, lebo sloboda novinárov musí mať mantinel práve v osobnej i profesionálnej zodpovednosti za to, čo novinár povie, napíše alebo odvysiela. No a vo vzťahu k RTVS práve na tú zodpovednosť tvorivých pracovníkov bude mať kompetenciu dohliadať a reagovať etická komisia. No a len tak na záver, mimochodom, pokiaľ dobre viem, akt slobody médií bude platiť až od roku 2025.
Blanár, Juraj, poslanec NR SR (2013-11-28):
Ďakujem, pán predseda. Poprosil by som všetkých členov zahraničného výboru po skončení hlasovania, to znamená, dnes o 12.00 hodine budeme mať zahraničný výbor v miestnosti č. 76 na prízemí. Ďakujem pekne.
Laššáková, Jana, podpredsedníčka NR SR (2014-06-27):
Poznačíme si to. Takže, pán spravodajca, spravodajskú informáciu tiež neprednesiete. Budeme pokračovať prvým čítaním o návrhu poslanca Alojza Hlinu na vydanie zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov. Návrh zákona má parlamentnú tlač 1077. Návrh na jeho pridelenie na prerokovanie výborom je v rozhodnutí č. 1079. Dávam slovo poslancovi Alojzovi Hlinovi, aby návrh zákona uviedol. Nech sa páči, pán poslanec. Ale nevidím tu spravodajcu pána Poliačika. Poprosím vás, aby ste zabezpečili pána Poliačika. Aha, tak príde pán poslanec Kadúc, bude zastupovať, nech sa páči, pán poslanec z ústavnoprávneho výboru. Nech sa páči, pán poslanec Hlina. (Rokovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov , tlač 1077.)
Poliačik, Martin, poslanec NR SR (2017-02-14):
Ďakujem veľmi pekne. No, ja si myslím, že je naozaj namieste po ukončení tohto veľkého balíka povedať, že minimálne na úrovni pripravenia materiálu do šuflíka je to výborný počin, čo sme tu zažili za posledný deň a pol, pretože ak by jedného dňa bola politická vôľa na to, aby sa kraje, teda VÚC-ky zrušili, tak nebude potrebné všetko písať od nuly, ale stačí vytiahnuť Beblavého, Machačkovej zákony zo šuflíka a môže sa na tom balíku okamžite začať pracovať. Jedna vec, ktorú obdivujem na tomto projekte, je, že to nie je práca, ktorú by vypracoval nejaký think tang a iba pichol nejakému poslancovi do ruky, že samotní predkladatelia majú zjavne celkom konzistentný prehľad o tom, ako ten balíček vo vnútri funguje, aké sú prepojenia jednotlivých legislatívnych krokov, ktoré kompetencie by išli kam a aký by to malo celkový efekt na slovenskú spoločnosť. Preto oceňujem, že si predkladatelia dali tento, tú prácu. Oceňuje diskusiu, ktorá k týmto návrhom vznikla, myslím si, že všetci, ktorí sme jej venovali aspoň trochu pozornosti, dnes už budeme mať vďaka tejto diskusii oveľa jasnejší, jasnejšiu predstavu o tom, ako by vyzeral post VÚC-kový svet na Slovensku a aj teda, ak by niektorý z týchto zákonov neprešiel, tak toto beriem ako... (Prerušenie vystúpenia časomerom.)
Suja, Miroslav, poslanec NR SR (2021-05-11):
Ďakujem za slovo, pán podpredseda. Vážené dámy, vážení páni, dovoľte, aby som vám predložil návrh ústavného zákona poslancov Mazureka, Suju a Ďuricu, ktorým sa mení a dopĺňa Ústava Slovenskej republiky č. 406, 460/1992 Zb. v znení neskorších predpisov. Cieľom predloženej novely je zabrániť možnosti vymenovať za člena vlády osobu, ktorá nie je na tento výkon funkcie duševne spôsobilá. Viac o tomto návrhu poviem v rozprave, aby ste na mňa mohli reagovať, a týmto sa, pán predsedajúci, hlásim do rozpravy ako prvý.
A. Belousovová, podpredsedníčka NR SR: (2007-06-28):
Pani spoločná spravodajkyňa, žiadate si záverečné slovo? (Nezrozumiteľný hlas z pléna.) Ďakujem. Prerušujem rokovanie o tomto bode programu. Vážení páni poslanci, vážené panie poslankyne, mali by sme rokovať do 19.00 hodiny. Chcem sa však opýtať, či je všeobecný súhlas, aby sme skončili rokovanie vlastne teraz týmto bodom. Je všeobecný súhlas? (Hlasy z pléna: Áno.) Áno, ďakujem. Takže prerušujem rokovanie dnešného pléna Národnej rady. Chcem vás ešte upozorniť, že ďalší bod, ktorý je pod tlačou 279, bude prerokovaný v pondelok o 13.00 hodine. Zajtra začína plénum Národnej rady od 9.00 hodiny. Je neverejné rokovanie a žiadam preto o vykonanie príslušných opatrení. Ďakujem a dovidenia všetkým. (Prerušenie rokovania o 18.31 hodine.)
P. Paška, predseda NR SR: (2009-04-28):
Dámy a páni, poprosím vás o pozornosť.
Kotleba, Marian, poslanec NR SR (2017-06-16):
Pán poslanec Krajniak, v niečom sa dá s vami súhlasiť v tom návrhu, v niečom menej, takisto aj vo vašom vystúpení, ale hlavná otázka, ktorá vyplýva z toho vášho vystúpenia, je, že komu ste to hovorili. Pozrite sa do tejto sály, vládna koalícia tu má stále väčšinu a z vládnych poslancov je tu koľko kusov? (Reakcia z pléna.) Je tu podpredseda Národnej rady za politickú stranu, ktorá nominovala tú najnešťastnejšiu voľbu na post ministra spravodlivosti, a to je asi tak všetko, čo je tu zmysluplné, lebo my si tu môžme vypočuť, a nič. Viete veľmi dobre, ako to dopadne. A tá plná sála tu v tejto chvíli zo strany vládnej koalície hovorí jasne, ich záujem o ľudí bez ohľadu na to, či ten návrh je dokonalý alebo či možno má nejaké nedostatky, ale toto je to zrkadlo, ktoré treba ľuďom ukázať. Ďakujem pekne.
Jurinová, Erika, podpredsedníčka NR SR (2014-06-27):
Ďakujem, pán poslanec. Na vaše vystúpenie chce reagovať jeden pán poslanec. Uzatváram možnosť prihlásiť sa s faktickou poznámkou. Nech sa páči, pán poslanec Fecko.
Jurinová, Erika, podpredsedníčka NR SR (2012-07-26):
Nech sa páči, pani ministerka.
Blanár, Juraj, podpredseda NR SR (2022-11-08):
Prezentujme sa a hlasujme o postúpení tohto zákona do tretieho čítania. (Hlasovanie). Prítomných 134 poslancov, za hlasovalo 93, proti boli 11, zdržalo sa 30 poslancov, hlasovali všetci. Tento návrh sme schválili. Nech sa páči, sme v treťom čítaní . Otváram rozpravu, vážené pani poslankyne, páni poslanci. Nikto sa nehlási. Uzatváram týmto rozpravu. Pán spravodajca, uveďte záverečné hlasovanie.
Šrobová, Veronika, poslankyňa NR SR (2024-01-17):
Ďakujem za slovo, pán predsedajúci, a ďakujem, pán kolega Viskupič, za vaše vystúpenie. Veľmi dobre ste zhodnotili, či je, alebo nie je inflácia skutočným dôvodom prijať túto novelu Trestného zákona v skrátenom legislatívnom konaní, a je vidieť, že teda tomu rozumiete. Jedným z dôležitých znakov skráteného legislatívneho konania je, že tento inštitút popiera niektoré dôležité zásady, a to systém práva, každá nová právna norma má byť systémová. A ďalšia zásada, ktorá je skráteným legislatívnym konaním porušovaná, je zásada stability práva. Hoci teda skrátené legislatívne konanie významne protirečí týmto dvom zásadám tvorby práva, práve v tom spočíva jeho podstata. Skrátené legislatívne konanie je prioritne určené na rýchle a účelové prijímanie právnych noriem. Popretie zásad tvorby práva je kompenzované vysokou spoločenskou potrebou prijať právnu normu v zrýchlenej procedúre. Spoločnosť sa týmto inštitútom pripravuje na situáciu, keď si spoločenská potreba vyžaduje prijatie dôležitej právnej normy a nebude k dispozícii čas na riadnu legislatívnu procedúru. My sa teda opakovane už druhý týždeň v mene všetkých občanov a občianok pýtame, aký je skutočný účel prijatia tejto novely tak expresne rýchlo. Opozícia, si myslím, že už túto novelu veľmi dobre demaskovala, ale koalícia stále neodpovedá, čiže ďakujem.
Krajniak, Milan, poslanec NR SR (2016-12-01):
Vážený pán podpredseda, vážené dámy a páni, najskôr by som chcel informovať vládnu koalíciu aj opozíciu o tom, že podľa posledného prieskumu FOCUS-u už by vládna koalícia nenazbierala vládnu väčšinu po prepočte na počet mandátov. SMER klesol o ďalšie 4 %, ako povedal jeden náš poslanecký asistent: „SMER padá, želajte si niečo.“ Teraz by som chcel prejsť k tomu, čo podľa mňa hlboko súvisí s touto novelou ústavného zákona alebo s týmto ústavným zákonom, a to je práve, akým spôsobom to navýši počet finančných prostriedkov na zorganizovanie takýchto spoločných volieb. Pani poslankyňa Dubačová sa zmýlila, keď povedala, že v skutočnosti tie komisie budú musieť zasadať dva dni. Ony v skutočnosti budú musieť zasadať tri dni, pretože v noci, jeden deň budú pri voľbách, v noci zo soboty na nedeľu budú spočítavať hlasy, v nedeľu sa, hlasy do obcí a miest, v nedeľu sa vyhlásia výsledky do obcí a miest. A podľa navrhovaného volebného zákona až tretí deň, čiže v pondelok sa budú spočítavať hlasy pre kraje, čo ale znamená, že okrem tej odmeny za účasť vo volebnej komisii, alebo teda v okrskovej volebnej komisii bude musieť štát vyplatiť pre týchto ľudí aj náhradu mzdy, pretože si budú musieť na pondelok zobrať dovolenku. Takže finančné prostriedky sa navýšia, neušetria, ale budú potrebné vo väčšej miere, ako boli doteraz. Druhý problém je v tom, že ak chceme šetriť finančné prostriedky, v skutočnosti týmto ústavným zákonom by sme mali zrušiť VÚC. Zrušme VÚC, nebudeme musieť riešiť zlúčenie alebo nezlúčenie volieb, zrušme VÚC. Školy presuňme na mestá, cesty presuňme na štát. A všetci budú spokojní. A ešte aj účel zákona, aby jednoducho sa podporila vyššia volebná účasť pri týchto voľbách tým, že ich spojíme s voľbami, kde ľudia majú pocit, že o niečo ide, no veď to je riešenie následku a nie príčiny. Príčina je, že ľudia neakceptujú kraje tak, ako sú. Nezžili sa s nimi, nemajú pocit, že robia niečo, čo je pre nich zmysluplné. Tak zrušme to, čo nie je zmysluplné, to, čo ľudia nepovažujú za svoje, a presuňme tie kompetencie na obce a mestá, tie, ktoré sa dajú, a zvyšok presuňme na štát. To isté platí aj k tomu, ešte sa vyjadrím k pánovi kolegovi Klusovi, to isté platí aj o tých európskych voľbách. Ak máme nízku volebnú účasť pri eurovoľbách, tak ich zrušme tým, že zrušme Europarlament. Europarlament je úplne zbytočný. Európska únia by mala fungovať tak, že by to mala byť dohoda vlád a národných štátov a Európska komisia nech je vykonávajúcim úradníckym zborom, ktorý vykonáva dohodnutú vôľu národných štátov. Európsky parlament absolútne na nič nepotrebujeme. Je to, nehnevajte sa, pre mňa iba taký zbor európskych darmožráčov. Ďakujem vám za pozornosť.
Laššáková, Jana, podpredsedníčka NR SR (2014-06-03):
Nech sa páči, pani poslankyňa Vášáryová, máte slovo.
Žiga, Peter, podpredseda NR SR (2024-01-11):
Pani poslankyňa Mesterová.
Bastrnák, Tibor, poslanec NR SR (2016-09-13):
Vážený pán predseda, vážené dámy, vážení páni, ja budem veľmi krátky. Ďakujem pánovi Gálovi, že tak pekne zhrnul genézu tohto zákona. Je to fakt, že nie my sme to vymysleli, tento zákon. A na druhej strane aj to musím povedať, že pre vás, ktorí to nepoznáte, tú genézu, že to je kompromisný návrh. To znamená, že zúžili sme okruh, lebo predtým to bol oveľa širší návrh, ale brali sme to, že fakt chceme to presadiť v dobrom. Tak on to popísal. S tým samozrejme, že beriem to, o čom rozprával pán poslanec Hrnko, a samozrejme aj to je logické, o čom rozprával pán poslanec Zelník. Takže dúfam, že dostane tento návrh podporu a v druhom čítaní vieme to zlepšiť. Napríklad aj s tým, že znížime percento alkoholu v dychu a v krvi. Na druhej strane mohli by sme aj rozšíriť tento zákon trošku, lebo ja si myslím, že je to logické, keď v okolitých krajinách neexistuje nulová tolerancia, nehovorím, že nikde, ale vo viacerých krajinách neexistuje nulová tolerancia, tí cyklisti, ktorí prechádzajú cez cyklotrasy, ktorých sa buduje na Slovensku, našťastie, tým ďalej, tým viac, takže bolo by to možno dobré rozšíriť na cyklotrasy. My sme, do toho zákona nedali sme cyklotrasy. Práve kvôli tomu, lebo vieme dobre, že dostať sa k cyklotrasám alebo prejsť z jednej na druhú, jako to veľakrát musíme používať aj normálnu komunikáciu, a chceli sme, aby fakt tento zákon pomohol ľuďom. Kvôli tomu, lebo tento zákon znovu iniciovali ľudia. Iniciovali vtedy a hlavne vinári, ktorí rozprávali nám o tom, že ako ich niekedy, s prepáčením, páni policajti strpčujú život, aj keď neišli opití na bicykli, ale skočili len do vinice a okoštovali svoju, burčiak alebo svoje víno, a keď išli domov, tak zrazu na konci cesty už ich fúkali a museli fúkať a fakt im strpčovali život policajti. Samozrejme je to pravda, že tento zákon je zrelý na polemiku. Som veľmi rád, že s tým, že sme predložili znovu tento zákon, dá sa povedať, že celospoločensky sa rozprúdila debata. Je to veľmi dobrá vec. A dúfam, že na pôde parlamentu aj medzi prvým a druhým čítaním budeme ešte o tom rozprávať a budeme fakt veľmi, veľmi radi, keď vylepšíte tento zákon, či tak, či hentak. Lebo fakt nám ide, nejde nám o to, aby sme pomohli opitým ľuďom, ale chceme pomôcť tým ľuďom, ktorí ako fakt nekonzumujú toho alkoholu tak veľa, a ja si myslím, že existuje niečo také, čo pán poslanec Hrnko veľmi správne povedal, u nás, bohužiaľ, neexistuje, ale vo vyspelých krajinách existuje niečo také, že kultúra pitia alkoholických nápojov. A ja si myslím, možnože s minimálnou toleranciou vieme toto zaviesť aj tu na Slovensku. Kvôli tomu, lebo som o tom presvedčený, že keď pozerám tie štatistiky, keď cyklistov zrazili autá, väčšinou to nebolo kvôli alkoholu, ale bolo to práve kvôli tomu, lebo napríklad nesvieti im lampa zadná. To je najviac kolízií a hlavne najviac smrteľných kolízií. Takže prosím vás o podporu tohto zákona a dúfam, že ešte budeme o tom, že vieme to aj vylepšiť, tento zákon v druhom čítaní. A dúfam, že to bude slúžiť ľuďom a nie opilcom. Ďakujem veľmi pekne.
Bugár, Béla, podpredseda NR SR (2017-02-07):
Prezentujme sa a hlasujme o návrhu so spoločnej správy s odporúčaním gestorského výboru schváliť. (Hlasovanie.) Prítomných 141, za 116, zdržalo sa 25 poslancov. Tento návrh bol schválený. Nech sa páči.
Pčolinský, Peter, podpredseda NR SR (2023-06-21):
Ďakujem pekne. (Hlasy v sále.) Otváram teda rozpravu. Do rozpravy mám jednu písomnú prihlášku pána poslanca Mareka Šefčíka, čiže vystúpi v rámci písomnej časti v časovom rozsahu 20 minút pán poslanec Marek Šefčík, ktorému odovzdávam slovo.
Grendel, Gábor, podpredseda NR SR (2020-07-24):
Vyhlasujem rozpravu o tomto bode programu za skončenú. Chcem sa opýtať, či chce zaujať stanovisko pán navrhovateľ. Nech sa páči. (Reakcie z pléna a zaznievanie gongu.)
Laurenčík, Milan, podpredseda NR SR (2020-12-03):
Pán poslanec Tomáš Taraba.
Šimečka, Michal, podpredseda NR SR (2023-12-20):
Ďakujem veľmi pekne. Pán poslanec Hellebrandt.
P. Paška, predseda NR SR: (2008-02-12):
(Hlasovanie.) 141 prítomných, 81 za, 59 proti, 1 sa zdržal. Konštatujem, že sme návrh zákona postúpili do druhého čítania. Ďalej.
Krajniak, Milan, dočasne poverený minister práce, sociálnych vecí a rodiny SR (2023-03-23):
Ďakujem, pán podpredseda. Vážený pán poslanec, prečítam vám odpoveď, ktorú som získal od pána ministra Doležala a potom budete vedieť, samozrejme, že, že či vám to stačí, alebo budete chcieť ešte prípadne nejakú doplňujúcu informáciu. Vážený pán poslanec, Slovenská správa ciest ako verejný poskytovateľ neplánuje realizovať aktualizáciu predmetnej štúdie uskutočniteľnosti v celom úseku cesty I/64 od Žiliny po Topoľčany z dôvodu, že to ako rozpočtová organizácia považuje z nasledujúcich dôvodov za nehospodárne. V rámci úseku medzi Porúbkou a Žilinou už bola aktualizovaná časť štúdie uskutočniteľnosti internými kapacitami ministerstva dopravy, ktorá bola pozitívne posúdená aj zo strany Útvaru hodnoty za peniaze. V úseku medzi Topoľčanmi a Prievidzou bude realizovaná nová štúdia uskutočniteľnosti, ku ktorej realizácii sa zaviazala Národná diaľničná spoločnosť na rokovaní v meste Partizánske, ktoré sa konalo 9. 2. 2023. Predmetné rokovanie sa uskutočnilo za účasti ministerstva dopravy, Národnej diaľničnej spoločnosti, Slovenskej správy ciest a zástupcov predmetných regiónov. V zmysle dohody štúdia vyhodnotí relevantnosť a nevyhnutný rozsah realizácie úsekov rýchlostnej cesty R2, R8, resp. potrebných úprav a modernizácie úsekov cesty I/64 a I/9 tak, aby finančné prostriedky vynaložené na realizáciu jednotlivých úsekov rýchlostných ciest, resp. modernizáciu úsekov ciest I. triedy v uvedenom koridore boli efektívne, hospodárne a účelné. Na základe uvedených informácií sa Slovenská správa ciest zameriava na vypracovanie štúdie uskutočniteľnosti pre celý obchvat mesta Prievidza a to z toho dôvodu, že predloženie štúdie uskutočniteľnosti je podmienkou na financovanie z Operačného programu integrovaná infraštruktúra a taktiež na financovanie z programu Slovensko v tom programovom období eurofondov. V súčasnosti Slovenská správa ciest pripravuje súťažné podklady na vyhlásenie verejného obstarávania, ktorého predmetom bude posúdenie celého obchvatu mesta Prievidza prostredníctvom samostatnej štúdie uskutočniteľnosti. Predpoklad, predpokladaný termín vyhlásenia verejného obstarávania na štúdiu uskutočniteľnosti obchvatu mesta Prievidza je v II. štvrťroku 2023 a následne po podpise zmluvy o dielo by sa štúdia mala byť dodaná do 9 mesiacov, čiže reálne začiatkom budúceho roku by to malo byť, tak mi to vychádza zatiaľ.
Laššáková, Jana, podpredsedníčka NR SR (2012-07-24):
Pán poslanec Martvoň, nech sa páči.
Ďuriš Nicholsonová, Lucia, podpredsedníčka NR SR (2019-05-14):
Vážené dámy, vážené panie poslankyne, vážení páni poslanci, otváram štvrtý rokovací deň 45. schôdze Národnej rady Slovenskej republiky. Na dnešnom rokovacom dni o ospravedlnenie požiadal pán podpredseda Národnej rady Béla Bugár. Podľa schváleného programu teraz pristúpime k rokovaniu o bodoch 106 až 108 schváleného programu, ku ktorým bude zlúčená rozprava . Prvým bodom je Výročná správa o členstve Slovenskej republiky v Európskej únii – hodnotenie a aktuálne priority vyplývajúce z Pracovného programu Európskej komisie . Je to tlač 1344. A druhým bodom je Hodnotenie priorít zahraničnej a európskej politiky Slovenskej republiky v roku 2018 a ich zameranie na rok 2019 . Materiál je uverejnený ako tlač 1322. Tretím bodom je Správa o činnosti Výboru Národnej rady Slovenskej republiky pre európske záležitosti za rok 2018 , pod tlačou 1319. Odovzdávam slovo ministrovi zahraničných vecí a európskych záležitosti Slovenskej republiky Miroslavovi Lajčákovi, aby prvé dva materiály, teda tlače 1344 a 1322, uviedol. Nech sa páči, pán minister.
Kollár, Boris, predseda NR SR (2021-10-26):
Ďakujem pekne. Písomne to tu už mám. S ďalším procedurálnym návrhom vystúpi pán poslanec Dobeš, nech sa páči.
Kollár, Boris, predseda NR SR (2022-12-22):
Prosím, prezentujme sa a hlasujme. Ten vylepšený, pán kolega, ešte len príde. Vyčkajte chvíľu. (Hlasovanie.) Prítomných 136, proti 98, zdržalo sa 37, nehlasoval 1. Uvedený návrh sme neschválili.
Danko, Andrej, predseda NR SR (2017-05-19):
Vážení páni poslanci, vážené panie poslankyne, mám informáciu, že príslušné výbory prerokovali zákon, ktorý bol vrátený z prezidentskej kancelárie, a teda pristúpime k druhému čítaniu o zákone zo 16. mája 2017, ktorým sa mení a dopĺňa zákon č. 669/2007 Z. z. o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností (katastrálny zákon) v znení neskorších predpisov v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky . Materiál je uverejnený ako tlač 563. Dávam slovo spoločnému spravodajcovi z výboru pre hospodárske záležitosti poslancovi Milanovi Mojšovi a prosím ho, aby informoval Národnú radu o výsledku prerokovania vráteného zákona vo výboroch. Ďakujem, pán poslanec, nech sa páči.
Bugár, Béla, podpredseda NR SR (2016-04-28):
No, pani kolegyňa, ja som síce Maďar, ale predpokladám, že mi rozumiete. Ja som na začiatku hneď povedal, že pokiaľ by prišla, to je riešenie – príde, povie, má problém. Teraz som napísal dva problémy a budeme to riešiť. Ale nie cez médiá, prepáčte. Ak si myslíte, že takto budete vyvíjať tlak, tak vám môžem dopredu povedať, že z toho nič nebude. To sa nedá tak robiť. Prídete, máte problém, na to sme tu my, aby sme to riešili. A vám garantujem, ak sa to dá vyriešiť, vyriešime. Ale nie tak, že dám niečo na facebook, kde píšu ľudia rôzne veci, však nechcem ani čítať. (Potlesk.) Pán poslanec Madej.
T. Cabaj, podpredseda NR SR: (2009-09-10):
Slovo má pán poslanec Alexander Slafkovský.
B. Bugár, podpredseda NR SR: (2002-02-15):
(Hlasovanie.) Prítomných je 99 poslancov, za 87, proti 1, zdržali sa 3, nehlasovali 8. Konštatujem, že tento návrh zo spoločnej správy bol prijatý. J. Volf, poslanec: Ďakujem. O bode 6 tým pádom je bezpredmetné hlasovať, pretože bol alternatívny k bodu 5 z hľadiska účinnosti a účinnosť sme schválili teraz. Čiže mali by sme, mám teda poverenie výboru, aby sme hlasovali o postúpení tohto návrhu zákona do tretieho čítania ihneď. (Hlasy zo sály.)
Laššáková, Jana, doterajšia podpredsedníčka NR SR (2016-03-23):
Pán poslanec Peter Pamula.
Hrušovský, Pavol, podpredseda NR SR (2011-03-24):
Takže?
Pellegrini, Peter, predseda NR SR (2015-12-15):
Vážené panie poslankyne, vážení páni poslanci, pokračujeme v prerušenom rokovaní hlasovaním v druhom čítaní o zákone z 9. decembra 2015, ktorým sa mení a dopĺňa Občiansky súdny poriadok, vrátenom prezidentom Slovenskej republiky na opätovné prerokovanie Národnou radou (tlač 1866). Dávam teraz slovo spoločnému spravodajcovi pánovi Borisovi Suskovi, aby uvádzal hlasovanie. (Hlasovanie o zákone z 9. decembra 2015, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov a ktorým sa menia a dopĺňajú niektoré zákony, vrátenom prezidentom Slovenskej republiky na opätovné prerokovanie Národnou radou slovenskej republiky , tlač 1866.)
A. Belousovová, podpredsedníčka NR SR: (2007-06-21):
Otváram rozpravu. Do rozpravy som dostala nasledujúce písomné prihlášky. (Hlasy v sále.) Ako prvá? Najskôr prečítam písomne prihlásených. Za poslanecký klub SDKÚ pani Iveta Radičová, za poslanecký klub SNS pani Marta Damborská a za poslanecký klub KDH pán Július Brocka. O slovo požiadala spravodajkyňa, pani poslankyňa Belásová v rámci rozpravy, takže jej dávam slovo. Nech sa páči.
Žiga, Peter, podpredseda NR SR (2024-02-15):
Vážené panie poslankyne, vážení páni poslanci, budeme pokračovať v rokovaní a pristúpime k prvému čítaniu o návrhu skupiny poslancov na vydanie zákona, ktorým sa dopĺňa zákon č. 301/2005 Trestný poriadok v znení neskorších predpisov. Pán poslanec Pollák mi avizuje, že tento predkladateľ nie je prítomný. Takže necháme prepadnúť tento bod a prejdeme k nasledujúcemu bodu, ktorým je prvé čítanie o návrhu poslancov Petra Polláka, Lukáša Buža, Anežky Škopovej a Viliama Tankóa na vydanie zákona o jednorazovom finančnom odškodnení osôb sterilizovaných v rozpore s právom a o doplnení zákona Slovenskej národnej rady č. 71/1992 o súdnych poplatkoch a poplatkoch za výpis z registra trestov v znení neskorších predpisov. Návrh zákona je pod tlačou 64, návrh na jeho pridelenie na prerokovanie výborom je v rozhodnutí č. 62. Dávam slovo pánovi poslancovi Petrovi Pollákovi, aby návrh zákona uviedol. Nech sa páči, pán predkladateľ, máte slovo. (Rokovanie v prvom čítaní o návrhu poslancov Národnej rady Slovenskej republiky Petra Polláka, Lukáša Buža, Anežky Škopovej a Viliama Tankóa na vydanie zákona o jednorazovom finančnom odškodnení osôb sterilizovaných v rozpore s právom a o doplnení zákona Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov , tlač 64.)
Kadúc, Miroslav, poslanec NR SR (2014-05-13):
Ďakujem veľmi pekne, pán poslanec Chren. Ja súhlasím s tým, že ak tu máme rokovací poriadok, o to viac, ak pán predseda parlamentu pred hodinou povedal, že sa má dodržiavať, sa rokovací poriadok nedodržuje ani v tomto prípade. Je mi to strašne ľúto, keď pre niekoho pravidlá platia a pre niekoho neplatia. Toto určite nie je na prospech. A naozaj z toho rokovacieho poriadku sa stáva toaletný papier a je mi to, je mi to úprimne ľúto. Treba si uvedomiť, že tie dôvody, ktoré vznikli, ja to musím zopakovať a zdôrazniť, nevznikli ani v tom decembri. Ony sú tu už dlhodobo. To, čo sa dalo rozpredať, to sa už rozpredalo a nikto tomu nie že nezabránil, nikto tomu nechcel zabrániť a to je, to je proste obrovská škoda.
Bugár, Béla, podpredseda NR SR (2019-09-25):
Vyhlasujem rozpravu o tomto bode za skončenú. Chce k rozprave zaujať stanovisko pán poslanec Vašečka? Áno. Budem sa pýtať každého, navrhovateľa, aj teda spravodajcu, tak ako to bolo uvedené, to znamená podľa poradia. Nech sa páči.
Grendel, Gábor, podpredseda NR SR (2022-02-08):
Pán navrhovateľ sa hlási do rozpravy, takže po jeho vystúpení dám potom možnosť prihlásiť sa do rozpravy ústne. Nech sa páči, pán podpredseda vlády.
P. Paška, poslanec: (2004-05-11):
Pán minister, je rok 2004. Ak teda nie ste osobne schopný vyvodiť zodpovednosť za to, že ste nesplnili to, čo ste sľúbili nielen občanom, ale aj kolegom, nielen z koalície, ale aj opozície, chcem vás požiadať, aby ste naďalej netrestali súkromných vlastníkov. A ešte dovoľte jednu poznámku na záver, povedali ste, že pán minister spravodlivosti, ktorý tu už nie je, vám dal podmienečný súhlas na schválenie tohto zákona a s jeho uplatňovaním do konca tohto roka. Nech mi pán minister odpustí, ale môžeme robiť ústupky vlastnému svedomiu, ale nemôžeme robiť ústupky uplatňovaniu práva. Slovensko je ústavná demokracia, kde výkon vlastníckych práv je jednou zo základných ľudských slobôd. Vážení pravicoví koaliční poslanci, kolegyne, kolegovia, skúste pri hlasovaní o tom, či tento návrh prejde do druhého čítania, uvažovať aj o týchto nuansách demokracie. Ďakujem pekne. (Potlesk.)
P. Paška, predseda NR SR: (2007-10-23):
Pani poslankyne, páni poslanci, spravodajca tvrdí, že návrh, ktorý máte v laviciach, je text, ktorý prečítal navrhovateľ. (Hlasovanie.) Prítomných 86, 75, ešte vás poprosím, nevidel som. (Hlasovanie.) Prítomných 86, za 75, zdržali sa 2, nehlasovalo 9. Konštatujem, že tento návrh pána poslanca Dubravay, ktorý máte rozdaný v laviciach a je identický s textom, ktorý predniesol znovu v otvorenej rozprave, môžete porovnať záznam, veľmi radi vám ho poskytneme. Pán spravodajca, znovu procedurálny návrh, poprosím, po hlasovaní. Hlasujeme.
Číž, Miroslav, doterajší podpredseda NR SR (2010-07-08):
Pán poslanec Ján Podmanický.
Matovič, Igor, poslanec NR SR (2012-10-16):
Vážený pán predseda, milé dámy, milí páni, považoval som za dôležité, aby som z tohto miesta pochválil pána ministra spravodlivosti, lebo myslím si, že chopil sa iniciatívy, ktorej sa dlhé roky, alebo desaťročia už môžeme na Slovensku hovoriť, žiadna vláda chopiť nechcela. Bolo veľmi nesprávne sa tváriť, že na jednej strane vytvárame dobré trhové prostredie a na druhej strane štát alibisticky dával ruky preč od toho, aby účinne upravoval vzťahy alebo obchodné vzťahy medzi podnikateľmi a chránil v podstate tých slabších, ktorí v tomto prípade sú tí, ktorí možno čakali na tú platbu od tej druhej strany, od nejakého svojho odberateľa a, bohužiaľ, tej svojej platby sa nedočkali. Na druhej strane si myslím, že, pán minister, ste na začiatku. Naozaj, stanovením tohto termínu nejakého, alebo teda tlačením alebo upravením týchto zmluvných vzťahov, alebo teda určením doby, do ktorej by faktúry mali byť hradené, ste urobili ten prvý symbolický krok. A preto hovorím symbolický, že naozaj potom následne tak, ako aj spomenula moja predrečníčka, musíme dotiahnuť to, aby súdy rozhodovali rýchlo a aby aj tá vymožiteľnosť práva na konci bola. Čiže ten prvý krok robíte. A keď na konci počas vášho vládnutia alebo počas toho, ako vy budete ministrom spravodlivosti, to dotlačíte do tej roviny, že keď mi niekto nezaplatí faktúru, tak najneskôr do pol roka je exekútor na účte toho môjho odberateľa, tak potom vám postavím aj slávobránu.
Danko, Andrej, predseda NR SR (2019-10-28):
Prosím, prezentujme sa a hlasujeme. (Hlasovanie.) Prítomných 134, za 43, proti 41, zdržalo sa 50. Konštatujem, že Národná rada sa uzniesla, že nebude pokračovať v rokovaní o návrhu zákona. Na upresnenie uvádzam, že v rozprave vystúpili poslanci, ale neboli navrhnuté žiadne návrhy pozmeňovacie. Poprosím, pristúpime, pán poslanec Zelník; prosím predsedu výboru pre zdravotníctvo poslanca Zelníka, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon č. 131/2010 Z. z. o pohrebníctve, tlač 1611, bod 117 schváleného programu. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 131/2010 Z. z. o pohrebníctve a ktorým sa menia a dopĺňajú niektoré zákony , tlač 1611.)
Figeľ, Ján, podpredseda NR SR (2015-11-11):
Ďakujem pekne. Teraz dávam slovo spoločnému spravodajcovi z výboru pre kultúru a médiá pánovi poslancovi Petrovi Náhlikovi, aby informoval Národnú radu o výsledku rokovania výborov a odôvodnil aj stanovisko gestorského výboru.
Laurenčík, Milan, podpredseda NR SR (2022-06-24):
Pán poslanec Suja, chcete reagovať na faktickú poznámku? Nech sa páči.
B. Bugár, podpredseda NR SR: (2002-06-20):
O ospravedlnenie svojej neúčasti na dnešnom rokovaní 61. schôdze Národnej rady písomne požiadali poslanci: Imrich Andrejčák, Vladimír Bajan, Robert Fico, Peter Finďo, Oľga Keltošová a Jozef Prokeš. Na zahraničnej služobnej ceste nie je žiaden poslanec Národnej rady Slovenskej republiky. V rokovaní 61. schôdze Národnej rady budeme pokračovať druhým čítaním o vládnom návrhu zákona, ktorým sa mení a dopĺňa zákon č. 195/2000 Z. z. o telekomunikáciách v znení zákona č. 308/2000 Z. z. Vládny návrh zákona ste dostali pred prvým čítaním ako tlač 1470 a spoločnú správu výborov schválenú gestorským výborom máte v tlači 1470a. Vládny návrh zákona odôvodní minister dopravy, pôšt a telekomunikácií Slovenskej republiky Jozef Macejko. Nech sa páči, pán minister, máte slovo. J. Macejko, minister dopravy, pôšt a telekomunikácií SR: Vážený pán predsedajúci, vážené panie poslankyne, vážení páni poslanci, dovoľte mi z poverenia vlády v druhom čítaní uviesť a zdôvodniť vládny návrh zákona, ktorým sa mení a dopĺňa zákon č. 195/2000 Z. z. o telekomunikáciách v znení zákona č. 308/2000 Z. z. Vypracovanie tohto vládneho návrhu zákona vyplynulo z Pravidelnej správy Európskej komisie o pripravenosti Slovenskej republiky na členstvo v Európskej únii a z uzavretej kapitoly č. XIX Telekomunikácie a informačné technológie. Zámerom predkladaného návrhu novely zákona č. 195/2000 o telekomunikáciách je 1. zabezpečiť v súlade s prioritnými úlohami vlády Slovenskej republiky vyplývajúcimi z Pravidelnej správy Európskej komisie o pripravenosti Slovenskej republiky na členstvo v Európskej únii z 13. novembra 2001 úplný súlad zákona o telekomunikáciách s acquis na základe pripomienok Európskej únie, 2. zosúladenie zákona o telekomunikáciách s legislatívnym a regulačným rámcom na uvoľnený prístup k dnešnému vedeniu, ktorý dňa 18. decembra 2000 vydal Európsky parlament a Rada Európskej komisie ako regulačné opatrenie pod č. 2887/2000 a Európska komisia ho zaradila medzi štandardné požiadavky na asociované krajiny v rámci negociačných rokovaní v kapitole Telekomunikácie a informačné technológie, 3. podpora rozvoja internetu na Slovensku a urýchlenie prechodu do informačných spoločností v súlade s prioritnými cieľmi telekomunikačnej politiky Slovenskej republiky na roky 2000 až 2002, 4. zvýšenie konkurencie a rozsahu telekomunikačných služieb pre občanov Slovenskej republiky. K spoločnej správe výborov Národnej rady mi dovoľte uviesť za predkladateľa, že súhlasí s pozmeňujúcimi a doplňujúcimi návrhmi odporúčanými gestorským výborom okrem odporúčaní k bodu 7, 8 a 15 spoločnej správy. Takisto predkladateľ nesúhlasí s odložením účinnosti ustanovení § 21 a 21a. Ustanovenie o uvoľnenom prístupe k dnešnému vedeniu tvorí najpodstatnejšiu časť vládneho návrhu zákona a odložením ich účinnosti by došlo k rozporu so zámermi tohto predloženého návrhu zákona, ktoré som v úvode svojho príhovoru uviedol. Ďakujem za pozornosť.